ທ່ານເຊຍ ໂລ ທະນາຍຄວາມ ແລະນັກເຄື່ອນໄຫວສັງຄົມ ທີ່ເມືອງເຊນພອລ ລັດມິນເນໂຊຕາ
ບັນດາຮ້ານຄ້າທີ່ຖືກທຳລາຍ ຈາກການຈະລາຈົນ ມີຮ້ານຄົນຜິວດຳ ສະແປນິສ ໂຊມາເລຍ ເອທິໂອເປຍ ແລະ ເອເຊຍ ເຊັ່ນຮ້ານມົ້ງ ຮ້ານລາວ ຮ້ານກຳປູເຈຍ ຮ້ານປົວແຂ້ວ ຮ້ານຂາຍເຝີ ແລະຮ້ານການແພດເຫລົ່ານີ້ເປັນຕົ້ນ. 
ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວ ໃນຕ່າງແດນຂອງ ວີໂອເອ ປະຈຳແລງວັນພະຫັດມື້ນີ້ ເຮົາຈະນຳເອົາການສຳພາດ ກັບທ່ານ ເຊຍ ໂລ ທະນາຍ ຄວາມລາວມົ້ງອາເມຣິກັນ ທີ່ເມືອງເຊນ ພອລ ບ່ອນເກີດ ເຫດຮ້າຍ ຍ້ອນຕຳຫຼວດໃຊ້ ຄວາມຮຸນແຮງເຮັດໃຫ້ ທ້າວຈອຣຈ໌ ຟລອຍດ໌ ຄົນ ອາເມຣິກັນເຊື້ອສາຍອາຟຣິກາ ເສຍ ຊີວິດ ໃນລະຫວ່າງການຈັບກຸມທີ່ໄດ້ກໍ່ໃຫ້ ເກີດການປະທ້ວງແຜ່ລາມອອກໄປທົ່ວສະ ຫະລັດ ແລະທົ່ວໂລກ ໃນເດືອນແລ້ວ ນີ້ ນອກຈາກ ເປັນທະນາຍຄວາມແລ້ວທ່ານເຊຍ ໂລ ຍັງເປັນນັກເຄື່ອນໄຫວສັງຄົມ ຊຶ່ງກິ່ງສະຫວັນ ຈະນໍາເລຶ້ອງນີ້ ມາສະເໜີທ່ານ ໃນ ອັນດັບຕໍ່ໄປ ທ່າມກາງການລະບາດຂອງໄວຣັສໂຄໂຣນາ ກໍໄດ້ເກີດມີຄວາມວຸ້ນວາຍ ຈາກການປະ ທ້ວງຢູ່ເມືອງແຊນພອລ ແລະເມືອງມິນນິອາໂປລິສ ລັດມິນເນໂຊ ຕາ ສະຫະລັດອາເມຣິ ກາໃນວັນທີ 25 ເດືອນພຶດສະພາ ຍ້ອນວ່າຕຳຫຼວດ ໃຊ້ຄວາມຮຸນແຮງ ທີ່ກາຍເປັນເລື້ອງ ໃຫຍ່ແຜ່ລາມອອກໄປທົ່ວປະເທດ ຈົນຮອດຢູໂຣບແລະແຫ່ງອື່ນໆ ຕົກມາເຖິງປັດຈຸບັນ ສະພາບການໄດ້ຄ່ອຍໆເບົາ ບາງລົງ ປະໄວ້ໃຫ້ເຫັນແຕ່ຄວາມເສຍຫາຍແລະບັດນີ້ໄດ້ມີ ການປະຕິຮູບກົດລະບຽບໃໝ່ ໃນການປະຕິບັດງານຂອງຕຳຫຼວດຕໍ່ປະຊາຊົນ ເພາະສະນັ້ນເຮົາໄດ້ຕິດຕາມນຳເອົາການສຳພາດກັບ ທ່ານເຊຍ ໂລ ທະນາຍຄວາມອາ ເມຣິກັນເຊື້ອສາຍລາວມົ້ງ ຝ່າຍກົດໝາຍຄອບຄົວ ແລະຊັບສິນທີ່ມີ ຫ້ອງການຢູ່ເມືອງເຊນ ພອລ (Saint Paul) ລັດມິນເນໂຊຕາ ທີ່ເປັນຂົງເຂດ ເປັນບ່ອນຕັ້ງຖິ່ນຖານຂອງຊາວລາວ ມົ້ງ ແລະເອເຊຍ ທ່ານເຊຍໂລ ເປັນທີ່ຮູ້ກັນດີຢູ່ໃນວົງການສັງຄົມ ພ້ອມທັງເປັນນັກເຄື່ອນ ໄຫວ ເປັນປາກສຽງ ໃຫ້ແກ່ຊົນກຸ່ມນ້ອຍ ແລະຢູ່ໃນວົງການໆເມືອງ ໃນລະຫວ່າງ ເກີດການ ຈາລະຈົນຈູດຮ້ານຄ້າ ອາຄານຕ່າງໆ ລັກເຄື່ອງລັກຂອງຢູ່ໃນເມືອງເຊນ ພອລ ແລະມິນນີ ອາໂປລິສ ທີ່ຜ່ານມາ ຍ້ອນຕຳຫຼວດໃຊ້ຄວາມຮຸນແຮງ ຕໍ່ທ້າວຈອຣຈ໌ ຟລອຍດ໌ ທີ່ເປັນຄົນ ອາເມຣິກັນເຊື້ອສາຍອາຟຣິກາຖືກຕຳຫຼວດ ຜິວຂາວເອົາຫົວເຂົ່າໜີບຄໍ ຈົນເສຍຊີວິດ ຊຶ່ງ ມີຕຳຫຼວດ ລາວມົ້ງອາເມຣິກັນ ພົວພັນຢູ່ໃນນັ້ນ ທ່ານເຊຍ ໂລ ໄດ້ໃຫ້ຄວາມຄິດເຫັນ ກ່ຽວ ກັບເຫດການ ອັນຮ້າຍແຮງຕໍ່ ວີໂອເອ ຟັງດັ່ງນີ້: ທ່ານເຊຍ ໂລ ກ່າວຕໍ່ໄປອີກວ່າ ເຫດການອັນຮ້າຍແຮງ ພົວພັນກັບເຈົ້າໜ້າທີ່ຕຳຫຼວດຜິວຂາວສາມຄົນ ແລະ ຕຳຫຼວດ ອາເມຣິກັນ ເຊື້ອສາຍລາວມົ້ງອາເມຣິກັນນຶ່ງຄົນນັ້ນ ທ່ານເຊຍ ໂລ ກ່າວວ່າ ເຈົ້າຂອງ ຮ້ານຄ້າ ແລະທຸລະກິດສ່ວນຫຼາຍບໍ່ມີປະກັນໄພ ແລະເຖິງ ແມ່ນວ່າເຂົາເຈົ້າ ຈະຟ້ອງ ຮ້ອງສ່ວນໂຕ ຫຼືເປັນກຸ່ມນັ້ນ ມັນເປັນເລື້ອງສະລັບ ຊັບຊ້ອນ ແລະບໍ່ງ່າຍທີ່ພວກທະນາຍ ຄວາມຈະພິຈາລະນາ ແລະທ່ານກ່າວວ່າ: ທ່ານເຊຍ ໂລ ໄດ້ກ່າວມ້ວນທ້າຍເຖິງປະເພນີ ທີ່ເປັນບັນຫາແກ່ຊາວເອເຊຍດັ່ງຍນີ້: ທ່ານເຊ່ຍ ໂລ ຫລົບໜີຈາກປະເທດລາວໃນປີ 1973 ແລະໄດ້ເດີນທາງມາເຖິງເມືອງເຊນ ພອລ ເວລາອາຍຸ 12 ປີ ປັດຈຸບັນນີ້ ທ່ານເຊຍ ໂລ ແລະຄອບຄົວ ຊຶ່ງມີລູກສີ່ຄົນຕັ້ງບ້ານ ເຮືອນຢູ່ເມືອງ White Bear Lake ທ່ານສຳເລັດການສຶກສາ ດ້ານກົດໝາຍໃນປີ 1996 ແລະເຮັດວຽກເປັນທະນາຍຄວາມໃຫ້ແກ່ອົງການເອກກະຊົນ ແລະລັດຖະບານມາເປັນ ເວລາ 20 ກວ່າປີແລ້ວ ທ່ານມີປະສົບການຮັບໃຊ້ສັງຄົມມາເປັນເວລາດົນນານ ແລະໜ້າສັນລະເສີນ ສະຫະລັດ ໄດ້ເປັນປະເທດທີ່ໃຫ້ຄວາມອຸປະກາລະແກ່ທ່ານຢ່າງຫຼວງຫຼາຍ ແລະບັດນີ້ທ່ານ ຢາກຕອບບຸນແທນຄຸນແກ່ປະເທດຊາດ ໂດຍສະໝັກເປັນສະມາຊິກ ສະພາຕໍ່າສະຫະລັດ ສັງກັດພັກຣີພັບບລິກກັນ ທີ່ຈະມີການເລືອກຕັ້ງທົ່ວ ໄປໃນວັນທີ 3 ພະຈິກປີ 2020 ຈະມາເຖິງນີ້